АҞӘА, лаҵара 21– Sputnik. Бадри Есиава. Аоппозициатә мчра ахаҭарнакцәа хҩык аполитикатә еиҿцәажәарақәа рзы ааԥхьара рыҭан Аԥсны аҳәынҭқарра ахада Рауль Ҳаџьымба иахь.
Аԥсны атәылахьчара аминистр Мираб Кьышьмариа атәыла ахадареи аоппозициатә мчрақәеи дрыбжьацәажәоит. Иара ицны аҳәынҭқарра ахадахьы инеит Сергеи Шамба, Тимураз Хышба, Нодар Какәбаа.
Аԥсны Апарламент аԥхьа ҭынчроуп, аимак-аиҿак аҭыԥ рымам, еизаз ауааԥсыра аиҿцәажәарақәа рылҵшәақәа ирзыԥшуп.
Аԥсны аоппозициатә мчрақәа рхада Аслан Бжьаниа Москватәи ахәышәтәырҭа дҭоуп мшаԥы 18 раахыс. Уи игәабзиара аҭагылазаашьа аиԥш зеиԥшу рыхьны Склифосовски ихьӡ зху ахәышәтәырҭа иҭашәеит уи ихьчаҩцәа Кьасоу Дарсалиеи Леван Бжьаниеи.
Лаҵара 2 рзы аоппозицитә мчқәа апресс-конференциаҿы ирыларҳәеит Аслан Бжьаниа атәыла ахадак иаҳасабала ихьӡ рҳәараны ишыҟоу азы.
Лаҵара 16 рзы аҳәамҭа ҟаҵан Аслан Бжьаниа ишьа артут аланы ишышьақәыргыло, уи иаанаго ашҳамыркра шизуз ауп ҳәа. Аслан Бжьаниа идгылаҩцәа алхрақәа рыҿҳәара инахазарц ажәадгала ҟарҵеит.
Лаҵара 17 рзы Аԥсны Ашәарҭадаратә хеилак еиҿнакааит агәыԥ ҷыда, лаҵара 20 инаркны урыстәылатәи апрокуратура аусзуҩцәа алархәны иҟалаз ахҭыс ҭызҵаауа.
Лаҵара 20 рзы аоппозициатә мчрақәа Реидгыла Аԥсны апарламент аҿаԥхьа амитинг мҩаԥыргоит алхрақәа ҭагалан ахь риагара азҵаара инадҳәаланы.